Goeie Nuus | SkalkSkryf
Donkermaan 27/09/2011 »
September 26, 2011 deur Louwie
Met al die koerantopskrifte oor haatspraak, verdagmakery, hofsake en aanrandings en aanhitsing tot roof en moord onder die dekmantel van tradisionele volksliedere (bring my masjiengeweer/skiet die Boer), is daar tog op voetsoolvlak `n piepklein liggie in die donker tonnel.
Sit nou eendag in Standard Bank en wag om gehelp te word. Ontvangsdame vreeslik vriendelik. Wagtyd vreeslik lank. So met die sit doen ons maar die mense-kyk ding om die tyd om te kry. Kom daar `n jong (swart) meisie, netjies geklee by die deur in gestap. Sy moet lid van die personeel wees want sy gesels vrolik met al die ander werknemers van die bank.
Na `n kort tyd kom daar nog `n jong dame (wit) by die deur in. Ook sy gesles vrolik met die ander werknemers, vra iets by ontvangs en word in die rigting beduie waar die ander jong meisie heen verdrwyn het. Sy loop waarheen sy beduie is en kom `n rukkie later geselsend en laggend hand aan hand met die (swart) meisie aangestap en so satp hulle weer uit by die deur.
`n Ander middeljarige (wit) dame stap na die ontvangsdame toe en staan en gesels. So met die gesels begin sy die (swart) ontvangsdame se nek en skouers masseer. Hulle gesels rustig vir `n tyd lank terwyl die masserdery aanhou, dan gee die masseuse die ontvangsdame `n laaste drukkie op die skouers en loop weg.
Dan natuurlik ook die ander (donker) kant van ons saambestaan. Sondag staan `n ou swart man en krap in ons vullis sakke op die sypaadjie. Ma vra vir hom of hy honger is. Hy sê ja vreeslik. Ma sê wag, ek gaan maak vir jou iets om te eet. Sy gaan kombuis toe en maak die yskas leeg van wat ook al eetbaar is. Op pad terug na die ou man toe hoor sy `n helse lawaai buite in die straat. Kom buite en vind ons buurman besig om die ou man te vloek en te skel omdat hy op die sypaadjie voor ons erf sit. Hy skreeu loop
en die ouman skreeu ek sal nie, ek wag vir my kos.
Dan weer die ander geval. Twee ou mense wat ons ken, albei met erge diabetes, en moeilik, baie bleddie moeilik. Die man is al half blind van die suiker en die vrou raak van tyd tot tyd so half in `n beswyming (selfs agter die stuurwiel) as gevolg van die suiker want hulle kan of wil nie die soetgoed los nie.
Toe kry die vrou struweling met hulle huiswerker. Woorde, woeste woorde word rondgegooi. Sê die vrou boos vir die werker: Nou f*koff dan uit my huis uit, loop! Sê die ou bediende net so die vieste in vir haar ja, ek kan f*koff, maar wat gaan dan van julle twee oumense word? Ek kan julle nie net so los nie want julle sal doodgaan!
So kyk ons agter mekaar terwyl die politici met ons siele yo-yo speel.
Posted in Uncategorized | Tagged Medemenslikheid, Politiek, Rasseverhoudings | 7 Kommentaar
op September 27, 2011 at 3:15 nm Son
"So kyk ons agter mekaar terwyl die politici met ons siele yo-yo speel." – dalk is dit vir ons om dit stop te sit en vir die regering te sê – fok julle voort, ons lewe in vrede verder. 😈
op September 28, 2011 at 3:08 nm demoerin
Ek like Son se idee…as dit nie vir politici was nie, was 99% van die emnse meer happy en verdraagsaam met mekaar.
op September 28, 2011 at 5:36 nm Joh
Ons moet die hele kabinet en parlemunt St Helena to stuur solat hulle 'n vet paartie daar kan hê, en ons rus en vrede hier.
op September 28, 2011 at 8:25 nm Louwie
Ek stem Son. Dit geld ook die res van die wêreld. Die klomp kripvreters line net hulle eie sakke, en om dit te kan doen donner hulle ons lewens op EN steel geld uit ons sakke.
Dit was die Dene, dink ek, wat onlangs vir 3 jaar sonder `n parlement klaargekom het. En raai, die land het nie ten gronde gegaan nie!
Dit is `n teken van hoë beskawing as `n land normaal kan funksioneer sonder om regeer te word deur politici.
Wat dink jy is die kans dat dit hier by ons kan gebeur?
op September 28, 2011 at 8:37 nm Louwie
Is snaaks DM, hoe die massas voorgesê kan word oor hoe hulle voel, of behoort te voel, en dit deur `n lot morone.
En in plaas daarvan dat die kerk leiding begin gee, stry hulle nog steeds onder mekaar oor gay wees, die vrouens se rol/gedrag in die kerk en eenheid of afsonderlikheid.
Miskien moet ons die politici en die dominees almal st Helena toe stuur, of Robbeneiland toe en dan kanseleer ons alle bootvaarte daarheen vir `n jaar of wat.